Bamberg
Store norske leksikon,Geografi,Verdens geografi,Europa,Tysklands geografi
Bamberg er en by i delstaten Bayern i det sørlige Tyskland. Den ligger ved elven Regnitz nær sammenløpet med Main, og har 77 400 innbyggere (2019).
Byen er elvehavn ved enden av Main–Donau-kanalen og har en mangesidig industri. Den hadde et universitet fra 1647 til 1803, som ble gjenopprettet i 1972. Byen ble praktisk talt uberørt av krigen i 1939–1945 og er derfor særlig velbevart by med mange historiske minnesmerker. Bambergs Altstadt står på UNESCOs Liste over verdens kultur- og naturarv.Bamberg er også et katolsk erkebispesete. Byen har en berømt domkirke (1004–1237) med fire høye tårn. Den er innvendig er rikt utsmykket med skulpturer, blant annet med den kjente «Bambergerrytter».Rådhuset er fra 1453 (ombygd på 1700-tallet), og er rikt dekorert. Rådhuset var det gamle bispepalasset (1571–1576), men er nå et historisk museum, i tillegg til å være det nye bispepalasset (1695–1704), med omfattende kunstsamlinger.Bamberg er også kjent for sitt symfoniorkester. Les mer i Store norske leksikon Tysklands geografi